চীনের মুসলিমদের ঐতিহাসিক দলিল অনুযায়ী, চীনে ইসলাম এসেছিল সাদ ইবনে আবি ওয়াক্কাসের হাত ধরেই, যিনি মুহাম্মাদ এর মৃত্যুর ২০ বছরেরও কম সময়ের মধ্যে ৬৫১ সালে ইসলামের তৃতীয় খলিফা ওসমানের দ্বারা দূতগণের নেতা হয় চীনে তৃতীয়বারের মত গমন করেন। ট্যাং সম্রাট গাওজং তাদেরকে সাদরে অভ্যর্থনা জানান এবং ক্যান্টনে স্মারক মসজিদ নির্মাণ করতে আদেশ করেন। এটি ছিল দেশটির প্রথম মসজিদ যা নবী মুহাম্মাদ স্মৃতি রক্ষার্থে তৈরি হয়। হুই কিংবদন্তি অনুসারে চীনে ৬১৬/১৭ সালে সাহাবীদের চীন ভ্রমণের মাধ্যমেই চীনে ইসলামের সূচনা ঘটে।

আধুনিক ইতিহাসবিদগণ যুক্তি দেখাচ্ছেন যে, চীনে ওয়াক্কাসের আসার কোন সাক্ষ্যপ্রমাণ নেই, তারা বিশ্বাস করেন না যে মুসলিম কূটনীতিক ও বণিকগণ ট্যাং চীনে মধ্যযুগের শুরুর কয়েক দশকের মধ্যে পৌঁছেছিলেন। ট্যাং রাজবংশের বিশ্বজনীন ও অসাম্প্রদায়িক সংস্কৃতি, মধ্য এশিয়ার সাথে এর ব্যাপক যোগাযোগ এবং চীনের শহরে বাস করা মধ্য এশীয় ও পশ্চিম এশীয় অমুসলিম বণিক চীণে ইসলামের সূচনায় সাহায্য করেছিল।

ট্যাং রাজবংশ
ইতিহাস
ইসলামিক চীনের উৎপত্তি
চীন-আরব বাণিজ্যিক সম্পর্ক